Annie Rogers

Annie Mary Anne Henley Rogers (Oxford, 1856ko otsailaren 15a - 1937ko urriaren 28a) emakumeeen hezkuntzaren sustatzaile britainiarra izan zen. Oxfordeko Unibertsitatean plaza bat kendu zioten, hautagaia emakumea zela jakin zutenean.  Oxfordeko Unibertsitatean lehen mailako tituluak lortzeko gai zela erakutsi zuen, baina 1920ra arte ezin izan zuen titulu formalik lortu. Neska gazteekin egiten zuen etxez etxeko tutore lanak Oxfordeko St Anne's College-en sortzaile gisa aitortzera eraman zuen. Oxfordeko Unibertsitatean emakumeak onartzeari eta tituluak lortzeari buruzko historia bat idatzi zuen, hil ostean argitaratu zena.

 Bizitza 
Rogers Oxforden jaio zen, James Edwin Thorold Rogersen eta bere bigarren emazte Ann Susannah Charlotteren alaba (ezkongabetan Reynolds). Bere aita emakumeen eskubideen aldeko ekintzailea izan zen eta ondoren diputatu liberala. Sei seme-alabetatik zaharrena zen, eta neskato bakarra. Gurasoek bere interes akademikoen alde egin zuten, eta litekeena da aitak grekera eta latina irakatsi izana. Harreman pertsonal estua izan zuten; Rogers amarekin bizi izan zen St Gileseko etxe batean 1899an hil zen arte, Museum Road-era bizitzera joan zenean.ezkerrera|thumb|Annie Rogers, Eleanor erregina bezala jantzita, Lewis Carrollen argazki bateanLewis Carrollentzat haur modeloa izan zen 1863an"Exhibition Label 2009: Photograph of Annie Rogers & Mary Jackson as Queen Eleanor and the Fair Rosamund, 1863". Mhs.ox.ac.uk. History of Science Museum. Retrieved 15 March 2019.. Carrollek argazkiak atera zizkion mozorroarekin eta poema bat idatzi zion, argazkiarekin bidali ziona. Carrollen argazkiak  kondairaren azken atala jasotzen du,  Leonor Akitaniako erreginak Rosamundari, Henrike II.a erregearen maitaleari, pozoituta edo dagaz hiltzeko aukera eskaintzen dio.

Annie Rogers (eskuinean) eta Mary Jackson (ezkerrean) neskatoek irudikatzen dute, "erdi aroko" jantziekin, beraien artean neogotiko estiloan zizelkatutako aulki bat dutela. Kartoizko koroa bat dago Erreginaren (Annie Rogers) buruan. Ezkerreko eskuan daga makur bat dauka eta eskuinean kaxa apaindu bat, aulkiaren beso-euskarrian bermatuta (keinu serio eta irmoz aurkariari daga edo pozoiaren artean aukeratzeko aukera eskainiz). Rosamundak izardun zinta bat dauka buruan, belauniko dago, zapalduta, eskuak aulkian gurutzatuta dituela.  

1873an, Annie Rogersek lehen postua lortu zuen Oxfordeko sarrera-azterketetan, eta automatikoki beka bat (exhibition) eman zioten Balliol edo Worcester Collegerako (Oxford). Emakume izateagatik beka ukatu zioten. Kontsolazio sari gisa, Homeroren lau liburuki jaso zituen eta bere beka probetan seigarren postua lortu zuen ikasleari eman zitzaion. Hala ere, Oxford Dictionary of National Biographyko artikuluaren arabera, bere identitatea ezaguna zen eta eskaintza txantxa gisa egin zen. 

Historia horrek sortutako eztabaidari erantzunez, Unibertsitateak emakumeentzako gradu-azterketa bereiziak eratu zituenean, bera berehala aurkeztu zen eta lehen mailako ohoreak lortu zituen latinez eta grekoz (1877).

Rogersek 1877an eta 1879an, kalifikaziorik altuenak lortu zituen latinez eta grekoz, eta antzinaroko historian, hurrenez hurren. 1920 arte ez zuen formalki Oxfordeko titulurik lortu, emakumeek eskubide osoko kide gisa unibertsitatera sartzeko baimena izan zuten arte eta tituluak lortzeko eskubidea emanHandbook to the University of Oxford. University of Oxford. 1965. 43 or..

1879an, Somerville College eta Lady Margaret Hall ikasle-egoitzak irekitzearekin batera, Oxfordeko Unibertsitateak bere lehen gelak ireki zituen emakume ikasleentzat eta Rogers, Oxfordeko Unibertsitateko titulu baliokidea zuen emakume bakarra, donDon unibertsitateko kide edo tutorea da, bereziki ohiko Oxford eta Cambridge (Ingalaterra) eta Trinity College (Dublin, Irlanda). unibertsitateetan. egin zen. 1881ean Ikasketa Klasikoetan Senior Tutore bihurtu zen.

Rogers 1879an  Association for the Education of Women in Oxford (Oxfordeko Emakumeen Hezkuntzarako Elkarteansartu zen.  AEWko Batzordeko kide zintzoa izan zen, 1879 eta 1920 artean, eta azkenean batzordeko Ohorezko Idazkari bihurtu zen (1894-1920).  

1893an, latina irakasten aritu zen Oxford High Schoolen. 1896an Oxforden emakumeek tituluak lortu behar zituzten ala ez eztabaidatzen ari zen bitartean,  berak Hebdomadal Council-enHebdomadal Council Oxfordeko Unibertsitatearen organo exekutibo nagusia izan zen, 1854ko Oxfordeko Unibertsitate Legearen bidez sortu zenetik, 2000. urtean Unibertsitate Kontseilu (University Council) berriak ordezkatu zuen arte.  frogak aurkeztu zituen lehen emakumeetako bat izan zen, titulazioetatik kanpo uzteak emakumeen matrikula-aukerak mugatu ote zituelako. 1897an, The position of women at Oxford and Cambridge ("Emakumeen posizioa Oxforden eta Cambridgen") izeneko lan bat idatzi zuen, emakumeen hezkuntzarako finantzaketa hobetzeko adibide bat azaltzen zuena. Dokumentuak Clara Mordan sufragista eta ongilea inspiratu zuen, denborarekin St Hugh's Collegeko (Oxford) eraikin berriak finantzatuko zituena. Rogers tutorea izan zen St Hugh's-en 1921era arte, kargu hori utzi zuen arte.

1896 eta 1897 artean nahiko aktiboa izan zen unibertsitateak berak eztabaidatu zuenean ea  izan behar zuten, arrakastarik gabe. Emakumeek tituluak lortzeko aukera ez zen ezer gertatuko hiru hamarkada beranduago arte, eta bere titulua, edozein gizonek baino nota hobeak atera zitzakeela frogatu arren, 1920an baino ez zen iritsi.

Hala ere, mundu klasikoari eskainitako Association for Promoting the Higher Education of Women elkartean tutore gisa lan egin zuen, eta latin irakaslea izan zen neskentzako ikastetxe batean.

1898tik aurrera Society of Oxford Home-Students elkartea izan zeneko idazkaria izan zen, gerora, 1952an, Oxfordeko St Anne's College bihurtuko zena. Etxean Ikasketa Klasikoak ikasten ari ziren emakumeen tutore trebea izan zen eta St Anne's College-ren sortzaileetako bat dela aitortzen da. 

1920an, emakumeei unibertsitateko kide izateko eta tituluak jasotzeko baimena eman zitzaien; Rogersek formalki Oxfordeko titulua lortu zuen azkenik. 
Rogers Radcliffeko Erizaindegian hil zen, Oxforden, 1937an, St Giles-en kamioi batek jo ondoren. Wolvercote hilerrian lurperatu zuten, Oxforden, azaroaren 1ean. Bere oroimenean lorategi bat egin zen Santa Maria Birjinaren Eliza Unibertsitarioaren (University Church of St Mary the Virgin) iparraldean, eta hango harrizko banku batek inskripzio bat darama bere oroimenean. 2020ko irailaren 23an plaka urdin bat jarri zen bere oroimenez St Giles-eko bere etxe inguruan.

Bere Degrees by Degrees. The Story of the Admission of Oxford Women Students to Membership of the University (Graduz gradu. Oxfordeko Emakume Ikasleen Onarpena Unibertsitatean) liburua 1938an argitaratu zen.

 Erreferentziak 

 Kanpo estekak 

Kategoria:Ikasketa Klasikoak
Kategoria:Emakume
Kategoria:Unibertsitateak
Kategoria:Sufragista britainiarrak
Kategoria:Irakaskuntza